Papa Françesku shtrohet në spital
Papa Françesku ka një infeksion respirator dhe do të duhet të kalojë "disa ditë" në spital në Romë, ka thënë Vatikani.
Papa ka pasur vështirësi në frymëmarrje ditët e fundit, por nuk është i prekur me COVID, thuhet në deklaratë.
Ai do të ketë nevojë për "disa ditë terapi mjekësore spitalore".
Kjo është periudha më e ngarkuar e vitit për Papa Françeskun, 86 vjeç, me shumë ngjarje dhe shërbime të planifikuara përpara fundjavës së Pashkëve.
Papa ka vuajtur nga probleme lëvizëse të lidhura me gjurin e tij muajt e fundit, duke e detyruar atë të përdorë një karrige me rrota.
Ai gjithashtu iu nënshtrua një operacioni për të trajtuar një problem të zorrës së trashë në të njëjtin spital në Romë në vitin 2021. Në janar ai tha se ishte shëruar.
© KOHA.